section_heading: Povijest
paragraph_text: Ipak je poslije Dučić stalno nekako pokušavao okupiti kolege iz Spectruma ali nije uspijevalo. Naposljetku je uspio skupiti dvojicu bivših članova, Ljubenkova i Kovačića. 2000. godine odlučio je snimiti album s jazz-rockom na kojem bi se osjetio i utjecaj Milesa iz 1970-ih. Još su s njima snimali basist Renato Švorinić iz Black Coffee i perkusionist Andrej Petković Petko. Skladao je Miro Ljubenkov. Snimili su album As It Is koji je objavila diskografska kuća Crno-bijeli svijet.